**Javna ustanova Nacionalni park Plitvička jezera**

**ZAPISNIK**

s osme (8.) sjednice Upravnog vijeća Javne ustanove

Nacionalni park Plitvička jezera

**Zagreb, prosinac 2024.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZAPISNIK**

s **osme (8.)** sjednice Upravnog vijeća Javne ustanove Nacionalni park Plitvička jezera održane dana **10. prosinca 2024**. godine (utorak) u Zagrebu, Radnička cesta 80 (3. kat – staklena dvorana) s početkom u 11,30 sati.

**Nazočni na sjednici:**

**Igor Kreitmeyer**, predsjednik

**Zvonimir Zorić**, član

**Josip Brozičević**, član

**Ivan Lončar,** član

**Osobe prisutne na sjednici:**

**Tomislav Kovačević**, ravnatelj Javne ustanove Nacionalni park Plitvička jezera

**Kazimir Miculinić**, stručni voditelj - voditelj Službe zaštite, održavanja, očuvanja i promicanja Nacionalnog parka(novi naziv: stručni voditelj NP)

**Stipe Poljak,** voditelj Službe zajedničkih poslova - tajnik Ustanove (novi naziv: voditelj ustrojstvene jedinice 2)

**Robert Matijević**, v.d. glavni nadzornik – voditelj Odjela nadzora, zaštite i čuvanja NP (novi naziv: v.d. glavni čuvar prirode)

**Sanda Sertić**, voditeljica Odjela nabave i skladišta (novi naziv: voditelj ustrojstvene jedinice 3)

**Josipa Matanić**, pravnica u Odjelu pravnih, kadrovskih i općih poslova (novi naziv: viši savjetnik 1) u svojstvu zapisničara

**Predsjednik** uvodno pozdravlja članove Upravnog vijeća i sve prisutne osobe. Obavještava članove Upravnog vijeća da će se sjednica tonski snimati radi lakšeg i preciznijeg sastavljanja zapisnika. Predsjednik konstatira da su na sjednici prisutna četiri (4) člana Upravnog vijeća te da se mogu donositi pravovaljane odluke.

**Predsjednik** otvara drugu sjednicu Upravnog vijeća Javne ustanove Nacionalni park Plitvička jezera i predlaže Dnevni red za današnju sjednicu kako slijedi:

**DNEVNI RED**

1. Usvajanje zapisnika s 2. sjednice, 3. e-sjednice, 4. e-sjednice, 5. e-sjednice, 6. e-sjednice, 7. e-sjednice i 7. izvanredne sjednice Upravnog vijeća Javne ustanove Nacionalni park Plitvička jezera
2. Usmeno izvješće ravnatelja o aktualnim temama u Parku u periodu između dvije redovne sjednice Upravnog vijeća
3. Prijedlog odluke o davanju suglasnosti ravnatelju Javne ustanove Nacionalni park Plitvička jezera na Odluku o odabiru u postupku javne nabave – Radovi na rekonstrukciji i opremanju – hotel Bellevue
4. Prijedlog odluke o davanju suglasnosti ravnatelju Javne ustanove Nacionalni park Plitvička jezera na Odluku o odabiru u postupku javne nabave – Radovi na rekonstrukciji i opremanju – buffet Kupalište
5. Prijedlog odluke o davanju suglasnosti ravnatelju Javne ustanove Nacionalni park Plitvička jezera za sklapanje Aneksa Ugovora br. VV-02/23-5 – Kupnja svježeg mesa za ugostiteljstvo i trgovinu; Grupa 5 – Svinjetina
6. Prijedlog odluke o davanju suglasnosti ravnatelju Javne ustanove Nacionalni park Plitvička jezera za sklapanje Aneksa Ugovora br. MV-61/23 – Radovi na zamjeni krovišta
7. Prijedlog odluke o javnom prikupljanju ponuda za dodjelu koncesijskog odobrenja za obavljanje djelatnosti fotografiranja interaktivnim uređajem u Nacionalnom parku „Plitvička jezera“
8. Prijedlog odluke o javnom prikupljanju ponuda za dodjelu koncesijskog odobrenja za obavljanje djelatnosti autotaksi prijevoza na području Nacionalnog parka „Plitvička jezera“
9. Prijedlog odluke o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Stručni nadzor nad radovima na rekonstrukciji i opremanju – hotel Bellevue
10. Prijedlog odluke o davanju suglasnosti ravnatelju na X. izmjene i dopune Plana nabave Javne ustanove Nacionalni park Plitvička jezera za 2024. godinu
11. Razno

Obzirom da nitko od članova nema primjedbi na predloženi Dnevni red, ne predlaže izmjene i/ili dopune istoga, **Predsjednik konstatira da je Dnevni red usvojen jednoglasno (s 4 glasa „ZA“)**, te se prelazi na raspravljanje po pojedinim točkama Dnevnog reda.

**Ad.1.)** Usvajanje zapisnika s 2. sjednice, 3. e-sjednice, 4. e-sjednice, 5. e-sjednice, 6. e-sjednice, 7. e-sjednice i 7. izvanredne sjednice Upravnog vijeća Javne ustanove Nacionalni park Plitvička jezera

**Predsjednik,** obzirom da nitko od članova nije imao primjedbe na dostavljene Zapisnike, konstatira da su **jednoglasno** **(s 4 glasa „ZA“)** usvojeni:

* **Zapisnici s 2. sjednice, 3. e-sjednice, 4. e-sjednice, 5. e-sjednice, 6. e-sjednice, 7. e-sjednice i 7. izvanredne sjednice Upravnog vijeća Javne ustanove Nacionalni park Plitvička jezera**

**Ad. 2.)** Usmeno izvješće ravnatelja o aktualnim temama u Parku u periodu između dvije redovne sjednice Upravnog vijeća

**Predsjednik** daje riječ Ravnatelju.

**Ravnatelj** izvještava Upravno vijeće da je turistička sezona 2024. bila zadovoljavajuća, a u odnosu na turističku sezonu 2023. i u financijskom smislu, ali i u odnosu na broj posjetitelja je bila 2-3 posto uspješnija. Ove godine Nacionalni park Plitvička jezera dobitnik je prestižne nagrade Tripadvisor Travelers’ Choice Best of the Best, kao prva najbolja atrakcija od ukupno 10 rangiranih. Park je prepoznat kao jedan od najboljih u Hrvatskoj zahvaljujući iznimnim recenzijama i ocjenama posjetitelja. Također, uvršten je na prestižnu listu 2024 Green Destinations Top 100 Stories, koja prepoznaje destinacije koje se ističu svojim naporima u održivom razvoju.

Završeni su sljedeći projekti: rekonstrukcija staze Velika Poljana – Mukinje; izgrađena je vanjska hidrantska mreža i požarni put oko hotela Jezero; proširena je staza prema Velikom Slapu, a planira se i proširenje staze kod Prštavaca. Nadalje, dobivena je suglasnost za zapošljavanje 393 radnika u turističkoj sezoni 2025. Prošle sezone smo po prvi put zaposlili strane radnike na poslovima kuhara i konobara obzirom da se radi o deficitarnim zanimanja za koja više ne pristižu prijave na natječaj od domaćih kandidata. Služba zaštite, održavanja, očuvanja i promicanja Nacionalnog parka je u pregovorima s projektantima radi izvođenja projekta obnove sedrenih barijera, nakon izrade projekta sanacije planiran je početak radova uz suglasnost nadležnog Ministarstva.

**Predsjednik** naglašava da je projekt obnove sedrenih barijera krucijalna stvar te daje riječ stručnom voditelju Ustanove.

**Kazimir Miculinić**, ističe da je projekt obnove sedrenih barijera velik i kompliciran zahvat, a najveći problem će biti dostava materijala do lokacija te ga brine odabir izvođača, odnosno smatra da radove mogu izvoditi isključivo radnici zaposleni u Službi zaštite, održavanja, očuvanja i promicanja Nacionalnog parka obzirom na osjetljivost samog zahvata te da ne bi nastala veća šteta, treba biti izuzetno oprezan prilikom izvođenja. Obnova bi se izvodila fosilnom sedrom, a u narednom razdoblju trebati će razmjestiti staze i oprezno treba sagledati cjelokupnu situaciju i isplanirati obnovu.

**Predsjednik** ističe da je obnova sedrenih barijera najvažniji posao Službe zaštite, održavanja, očuvanja i promicanja Nacionalnog park i predlaže podnošenje izvješća o napretku na svakoj sjednici Upravnog vijeća.

**Ad.3.)** Prijedlog odluke o davanju suglasnosti ravnatelju Javne ustanove Nacionalnog parka Plitvička jezera na Odluku o odabiru u postupku javne nabave – Radovi na rekonstrukciji i opremanju – hotel Bellevue

**Predsjednik** otvara raspravu i daje riječ Ravnatelju i Sandi Sertić.

**Ravnatelj** izvještava članove da je proveden postupak nabave radova za rekonstrukciju i opremanje hotela Bellevue. Ponude su podnijela četiri gospodarska subjekta te je nakon izvršene evaluacije odabrana najpovoljnija ponuda.

**Sanda Sertić** navodi da su od četiri pristigle ponude, dvije bile unutar procijenjene vrijednosti dok su vrijednosti ponude preostala dva gospodarska subjekta bile iznad procijenjene vrijednosti. Objasnila je postupak pregleda pristiglih ponuda te navela da je nakon provedenog pregleda donesena Odluka o odabiru ponude zajednice ponuditelja MODULOR D.O.O. BEOGRAD (nositelj) i MODULOR CONSTRUCTIONS d.o.o. Zagreb (član) čija cijena iznosi 14.756.928,01 EUR bez PDV-a. Po dobivenoj suglasnosti Upravnog vijeća potrebno je još pribaviti i suglasnost Vlade Republike Hrvatske za sklapanje ugovora.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

* **Odluka o davanju suglasnosti ravnatelju Javne ustanove Nacionalni park Plitvička jezera na Odluku o odabiru u postupku javne nabave – Radovi na rekonstrukciji i opremanju – hotel Bellevue**

**Ad.4.)** Prijedlog odluke o davanju suglasnosti ravnatelju Javne ustanove Nacionalni park Plitvička jezera na Odluku o odabiru u postupku javne nabave – Radovi na rekonstrukciji i opremanju – buffet Kupalište

**Predsjednik** otvara raspravu i daje riječ Sandi Sertić.

**Sanda Sertić** je izvijestila članove da je u okviru provedenog otvorenog postupka javne bave pristiglo pet ponuda, provedena je evaluacija svih pristiglih ponuda te je izabrana ponuda od RELIANCE d.o.o., Split čija cijena iznosi 1.589.384,88 EUR bez PDV-a. Za sklapanje ugovora, po pribavljenoj suglasnosti Upravnog vijeća potrebno je pribaviti još i suglasnost Vlade Republike Hrvatske.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

* **Odluka o davanju suglasnosti ravnatelju Javne ustanove Nacionalni park Plitvička jezera na Odluku o odabiru u postupku javne nabave – Radovi na rekonstrukciji i opremanju – buffet Kupalište**

**Ad.5.)** Prijedlog odluke o davanju suglasnosti ravnatelju Javne ustanove Nacionalni park Plitvička jezera za sklapanje Aneksa Ugovora br. VV-02/23-5 – Kupnja svježeg mesa za ugostiteljstvo i trgovinu; Grupa 5 – Svinjetina

**Predsjednik** otvara raspravu i daje riječ Sandi Sertić.

**Sanda Sertić** je izvijestila članove da je po sklopljenom Ugovoru br. VV-02/23-5 utvrđena potreba za dodatnim količinama svinjetine, slijedom čega je potrebno sklopiti dodatak Ugovoru sukladno članku 315. Zakona o javnoj nabavi temeljem kojeg se vrijednost Ugovora može povećati do 50 %. Naime, vrijednost ugovora za kupnju svinjetine iznosila je 125.070,00 eura bez pdv-a i za navedeni Ugovor nije bila potrebna suglasnost Upravnog vijeća. Sklapanjem dodatka Ugovoru, nova vrijednost Ugovora iznosila bi 187.605,00 eura bez pdv-a i potrebna je suglasnost Upravnog vijeća kako bi i dalje mogli nesmetano naručivati svinjetinu.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

* **Odluka o davanju suglasnosti ravnatelju Javne ustanove Nacionalni park Plitvička jezera za sklapanje Aneksa Ugovora br. VV-02/23-5 – Kupnja svježeg mesa za ugostiteljstvo i trgovinu; Grupa 5 – Svinjetina**

**Ad.6.)** Prijedlog Odluke o davanju suglasnosti ravnatelju Javne ustanove Nacionalni park Plitvička jezera za sklapanje Aneksa Ugovora br. MV-61/23 – Radovi na zamjeni krovišta

**Predsjednik** otvara raspravu i daje riječ Ravnatelju.

**Ravnatelj** je naveo da je predmetnim ugovorom ugovorena rekonstrukcija pet krovišta međutim projektom je predviđena manja količina drvene šindre što je uzrokovalo i povećanje količina i drugih stavki, odnosno povećanje ukupne ugovorene cijene za 251.421,28 EUR bez PDV-a. Opravdanost zahtjeva za sklapanjem dodatka ugovoru potvrđeno je od strane nadzora i djelatnika Ustanove zaduženog za praćenje realizacije ugovora.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

**Odluka o davanju suglasnosti ravnatelju Javne ustanove Nacionalni park Plitvička jezera za sklapanje Aneksa Ugovora br. MV-61/23 – Radovi na zamjeni krovišta**

**Ad.7.)** Prijedlog odluke o javnom prikupljanju ponuda za dodjelu koncesijskog odobrenja za obavljanje djelatnosti fotografiranja interaktivnim uređajem u Nacionalnom parku „Plitvička jezera“

**Predsjednik** otvara raspravu i daje riječ Ravnatelju.

**Ravnatelj** navodi da Ustanova planira izdati koncesijsko odobrenje za obavljanje djelatnosti fotografiranja interaktivnim uređajem za fotografiranje na otvorenom koji omogućuje posjetiteljima samostalno fotografiranje ili snimanje (photobooth). Uređaj bi trebao biti postavljen na Ulazu 1, na lokaciji koja neće smetati posjetiteljima.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

**Odluka o javnom prikupljanju ponuda za dodjelu koncesijskog odobrenja za obavljanje djelatnosti fotografiranjem interaktivnim uređajem u Nacionalnom parku „Plitvička jezera“**

**Ad.8.)** Prijedlog odluke o javnom prikupljanju ponuda za dodjelu koncesijskog odobrenja za obavljanje autotaksi prijevoza na području Nacionalnog parka „Plitvička jezera“

**Predsjednik** otvara raspravu i daje riječ Ravnatelju.

**Ravnatelj** izvještava članove da već duži period se razmatra problematika obavljanja taxi prijevoza unutar Parka odnosno njihovih stajališta. Slijedom navedenog Ustanova je izdvojila četiri stajališta kod Ulaza 1 i tri kod hotela Bellevue, a koje bi temeljem koncesijskog odobrenja dala na korištenje taxi prijevoznicima. U kolovozu je objavljen pri poziv za prikupljanje ponuda, a kako temeljem njega nisu popunjena sva stajališta, predviđena je ponovna objava poziva radi popunjavanja preostalih slobodnih mjesta.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

**Odluka o javnom prikupljanju ponuda za dodjelu koncesijskog odobrenja za obavljanje djelatnosti autotaksi prijevoza na području Nacionalnog parka „Plitvička jezera“**

**Ad.9.)** Prijedlog odluke o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Stručni nadzor nad radovima na rekonstrukciji i opremanju – hotel Bellevue.

**Predsjednik** otvara raspravu i daje riječ Sandi Sertić.

**Sanda Sertić** navodi da je sukladno zakonskim propisima potrebno provesti nabavu za izvođenje usluge stručnog nadzora nad planiranim radovima na rekonstrukciji i opremanju hotela Bellevue. Procijenjena vrijednost nabave iznosi 223.000,00 EUR bez PDV-a.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

**Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Stručni nadzor nad radovima na rekonstrukciji i opremanju – hotel Bellevue.**

**Ad.10.)** Prijedlog odluke o davanju suglasnosti ravnatelju na X. izmjene i dopune Plana nabave Javne ustanove Nacionalni park Plitvička jezera za 2024. godinu.

**Predsjednik** otvara raspravu i daje riječ, kao izvjestiteljici, Sandi Sertić.

**Sanda Sertić**, izvijestila je da je sukladno zakonu, riječ o nužnim promjenama koje se odnose na eventualno spajanje postupka nabava, ponavljanje i brisanje slijedom čega je izvijestila članove o kojim najvažnijim promjenama je riječ, a temeljem prethodno dostavljenih materijala koji su sastavni dio poziva na ovu sjednicu.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

**Odluka o davanju suglasnosti na X. izmjene i dopune Plana nabave Javne ustanove Nacionalni park Plitvička jezera.**

**Ad.11.)** Razno

**Predsjednik** otvara raspravu i daje riječ Robertu Matijeviću.

**Robert Matijević** je izvijestio članove o radu Odjela nadzora, zaštite i čuvanja Nacionalnog parka tijekom 2024. godine. Između ostalog, naveo je da su zabilježena 263 prekršaja i naplaćeno 12.608,40 EUR kazni za počinjene prekršaje. Podnesene su i četiri kaznene prijave. Ove godine porastao je broj intervencija u jezerskom sustavu, a koje se odnose na spašavanje. Uglavnom su se dogodile tijekom ljetnih mjeseci zbog vrućina. Stručna služba kontinuirano sudjeluje na godišnjim seminarima i usavršavanjima. Prati se ponašanje medvjeda koji ulaze u naselje, prokomentirani su slučajevi u naselju Rudanovac te je predsjednik predložio da i Ustanova ukoliko bude potrebno sudjeluje u nabavi kanti za otpad tzv. Bear Proof. Ukratko su još prokomentirane aktivnosti Odjela nadzora, zaštite i čuvanja.

Obzirom su iscrpljene sve točke Dnevnog reda, **Predsjednik** zaključuje 8. sjednicu Upravnog vijeća Javne ustanove Nacionalni park Plitvička jezera u 12:15 sati.

Zapisnik sačinila: Predsjednik Upravnog vijeća:

Josipa Matanić, mag.iur. Igor Kreitmeyer